Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 206

3. A képzés tartalmára vonatkozó részletes információk Az oktatás formájától függően tanfolyam esetén az A) pont alatti kérdésekre, távoktatás esetén a B) pont alatti kérdésekre kell választ adni. A program részletes tematikája, illetőleg a programcsomag, valamint a személyi és tárgyi feltételek részletes bemutatása tartalmazza mindazokat az akkreditációhoz szükséges tartalmi információkat, amelyek nélkül a program megvalósíthatósága nem ítélhető meg. Az itt leírt és részletesen bemutatott információk szerzői jogi védelem alá tartoznak, és sem az Akkreditációs Testület, sem az Oktatási Minisztérium, sem a Pedagógus-továbbképzési Módszertani és Információs Központ. nem hozhatja semmilyen formában nyilvánosságra, és nem használhatja fel (névtelen értékelő elemzéseken kívül) e részét a kérelemnek a programalapító írásbeli engedélye nélkül. A) Tanfolyami forma 3.1.1. A program részletes leírása: A program részletes leírása elsősorban a továbbképzési program tartalmának ismertetését jelenti, de magában foglalja a képzés tananyagának, témaköreinek ismertetése mellett az adott tananyag elsajátításához javasolt tanulási és tanítási módszerek és ezek taneszközeinek, munkaformáinak, valamint ellenőrzési formáinak leírását és az ellenőrzés-értékelés szempontjait, gyakoriságát is. Ezen fe- 1999/112. szám lül információt ad a különböző munkaformákban, foglalkozásokon használandó konkrét segédletekről is. A program részletes leírása az akkreditációra beadott továbbképzési program legfontosabb része, ezért a kérelem ennek teljes kifejtését várja el az alapítótól. A részletes tematika tartalmi kifejtésére a Kérelem űrlap egy táblázat kitöltését kéri. A program részletes leírását modulonként, az egyes modulokon belül a módszereket, segédeszközöket, ellenőrzés gyakoriságát és módját, tantervi egységenként (modulonként) az órák számát és ezen belül a munkaformák óráinak számát egyértelműen kell feltüntetni. A továbbképzés tantervi egységeinek (moduljainak) megnevezése, a tantervi egységek (modulok) egyes résztémáinak tartalmi kifejtése: A továbbképzés tantervi egységének (moduljának) azon összefüggő foglalkozások sora számít, melyeket a program felépítésének logikája és a szükséges pedagógiai eljárások egységes, önmagában is megvalósítható egésszé alakítanak. Az önálló tantervi egységek egymásra épülése adja meg a program teljes menetét. Ebben az oszlopban tájékoztatást kell adni a továbbképzés tartalmáról. Meg kell adni az egymásra épülés sorrendjét, a főbb tantervi egységek (modulok) címét, az egyes foglalkozások résztémáit és az ezeken belüli altémákat. Módszerek/munkaformák: A módszerek, munkaformák bemutatásának feladata, hogy a továbbképzésen résztvevőket támogassa a tanulásban, és a résztvevők bevonásának módjáról számot adjon. A módszerek megnevezésénél olyan eljárásokat kell bemutatni, amelyek alkalmasak arra, hogy a képzési cél teljesüljön, a továbbképzés résztvevői képesek legyenek elsajátítani a tartalmi követelményeket. A program alapítójának számot kell adnia az egyes résztémák és altémák feldolgozásának módszeréről, illetve azokról a munkaformákról, amelyekben ennek végbe kell mennie. Mivel ez résztémánként (esetleg altémánként is) más-más lehet, szükséges ezeknek az egyes résztémákhoz rendelt feltüntetése. Segédeszközök, taneszközök használata: A részletes leírás ezen oszlopában azokat a konkrét segédeszközöket, taneszközöket és egyéb tárgyi eszközöket kéri az űrlap, amelyeket az adott tantervi egységhez (modulhoz) kapcsolódóan konkrétan használni kell az oktatónak, amelynek segítségével a feltüntetett módszerek és munkaformák kivitelezhetőek. A résztémákkal és módszerekkel összhangban itt kell összegzően meghatározni, hogy az alkalmazott módszerekhez milyen eszközök szükségesek. Az ellenőrzés módja, az értékelés szempontjai tantervi egységenként (modulonként): A tantervi egységenként (modulonként) igényelt ellenőrzési eljárások és értékelési szempontok feladata az, hogy mind a résztvevőknek, mind a képzőnek időben adjon visszacsatolást a továbbképzés eredményességéről, a követelmények várható teljesüléséről. Amennyiben a programalapító valamelyik tantervi egység (modul) esetében nem kíván élni ellenőrzéssel, azt minden esetben jelezze a táblázatban. Tantervi egységenként (modulonként) a foglalkozások, munkaformák óráinak száma: A foglalkozások és a munkaformák óraszámának feltüntetése informálja az indítót és a résztvevőket is, hogy a képzés inkább elméleti ismeretanyagot vagy inkább gyakorlati foglalkozásokat tartalmaz, gyakorlati kompetenciák elsajátítását teszi lehetővé. 3.1.2. A továbbképzés teljesítésének formai követelményei: A formai követelmények leírásánál a programalapítónak joga van kikötni, hogy a résztvevőnek maximum hány órát lehet hiányozni, s milyen egyéb kötelezettségei vannak (pl. hospitálás, terepgyakorlaton részvétel stb.). Ugyancsak itt szükséges kifejteni azt is, hogy a tantervi egységenkénti (modulonkénti) értékelés és a záróértékelés milyen szerepet játszik a tanúsítvány kiadásában. 3.1.3. A résztvevők számára előírt szakirodalom jegyzéke: Az előírt szakirodalom meghatározásánál meg kell nevezni azt az előírt (kötelezően feldolgozandó) irodalmat, amely biztosítja a képzés tartalmi követelményeinek teljesítését. A kérelmezőnek el kell különítenie a kötelező és ajánlott irodalmat. Az irodalmak meghatározásánál az alapítónak meg kell adnia a pontos „könyvészeti” adatokat. 3.1.4. A résztvevők számára ajánlott szakirodalom jegyzéke: Idetartozik azoknak szakanyagoknak a megnevezése, amelyek általános áttekintést nyújtanak a képzés tartalmával összefüggő tudományterületekről. 3.2. A teljes program lebonyolításához szükséges személyi feltételek: A személyi feltételek leírásában azt kell megjelölni, hogy a képzés indítója a képzés céljához, tartalmához, követelményeihez, módszereihez viszonyítottan milyen kompetenciájú képzőkkel, illetve segítő közreműködőkkel köteles biztosítani a képzés eredményes lebonyolítását. A személyi feltételek csak általános érvénnyel, a program részletes leírásában megadott tantervi egységek (modulok) sorrendjében adhatók meg a táblázat szerint. A konkrét nevek megadására csak az indítási akkreditációban van szükség. B) Távoktatási forma A programcsomag: A programcsomag a továbbképzési program átlagos tanulási útjának, tartalmának és megvalósítási eszközeinek, folyamatának ismertetését jelenti, mely magában foglalja a képzés tananyagát, az adott tananyag elsajátításához javasolt tanulási és tanítási módszerek és ezek taneszközeinek, munkaformáinak bemutatását, valamint az ellenőrzés formáinak leírását és az ellenőrzés-értékelés szempontjait, gyakoriságát. Ezenfelül tartalmazza a különböző munkaformákban, fog- 1999/112. szám lalkozásokon használandó konkrét segédleteket, médiát. A programcsomagban kell részletesen bemutatni a programban közreműködő, a tanulást segítő szakemberek feladatait. 3.1. A programcsomag tartalma: — A résztvevők tájékoztatása a programról: A résztvevők átlagos tanulási útjához kapcsolódó legszükségesebb információk: cél, tartalom, időtartam, ütemezés, tanulási formák, módszerek, követelmények. — A tananyag: A tananyag mellékelésekor a programcsomagban be kell adni mindent, amit kézhez kap a tanuló — milyen jellegű tananyagot, és ezekből menyit. Részletezni kell, hogy az alapító a programcsomag megalkotásakor milyen fő médiát és milyen kiegészítő médiát használ. A tananyagnak be kell mutatnia, hogy logikai, strukturális és metodikai felépítettsége hogyan segíti a résztvevő egyéni tanulását. — A tanulási folyamat szakmai, tanulás-módszertani és egyéb segítőire vonatkozó információk: A képzésben közreműködők feladatainak differenciálásával, részletező bemutatásával, és a feladatteljesítés hely-, idő- és egyéb feltételbeli körülményeinek ismertetésével (pl. elérhetőség) hitelesíti távoktatási programjának realitását, teljesíthetőségét. Ebben a részben ismertetni kell az átlagos tanulási út bemutatásához illeszkedően a szervezési, a technikai segítségnyújtási, a tanulás előrehaladását támogató, valamint a tananyag feldolgozását támogató szerepeket. 3.2. A teljes program lebonyolításához szükséges személyi feltételek: A személyi feltételek leírásában igényelt információk arról tájékoztatnak, hogy a képzés indítója a képzés céljához, tartalmához, követelményeihez, módszereihez viszonyítottan milyen kompetenciájú, a tanulást segítő szakemberekkel, illetve segítő közreműködőkkel köteles biztosítani a képzés eredményes lebonyolítását. A személyi feltételek csak általános érvénnyel — nem személynevekkel, hanem kompetencia leírásokkal — adhatók meg. A konkrét nevek megadására csak az indítási akkreditációban van szükség. A távoktatás esetében a személyi feltételek táblázatában a közreműködők három kategóriába csoportosíthatók. A tanulás szakmai segítői (konzulens, tutor, mentor stb.), akik a program szakmai tartalmának megfelelően a tanulás összes szakmai, tartalmi-szakmai kérdésében járatosak, és e kérdésekben eligazítást és segítséget nyújtanak a résztvevőknek. A tanulás módszertani segítői (oktatásszervezők, gyakorlatvezető stb.), akik a programban való előrehaladást segítik mindazon módszertani támogatás megadásával, ami a taneszközök, tananyag használatát, az értékelés-ellenőrzés teljesítését gördülékennyé teszi, és segítik az egyéni tanulási problémák megoldását is. A harmadik csoportba, a tanulás technikai segítői közé tartoznak mindazok, akik ebbe a két kategóriába nem sorolhatók be (könyvtáros, adminisztrátor, oktatástechnikus stb.). Távoktatás esetében a személyi feltételek táblázata arra is rákérdez, hogy a nevezett közreműködők milyen terhelési feltételekkel vesznek részt a képzésben, tehát egy közreműködő főre hány résztvevő jut. A) és B) forma esetén 3.3. A teljes program lebonyolításához szükséges általános tárgyi feltételek megnevezése: A képzés céljához, tartalmához, követelményeihez, módszereihez viszonyítottan kell megadni a tárgyi feltételeket, eszközöket. Az általános tárgyi feltételek a képzés során használt olyan eszközöket és infrastruktúrát foglalják magukban, amelyek minimálisan szükségesek ahhoz, hogy a képzés elinduljon. Távoktatás esetében a programcsomagban kell tisztázni, hogy a tárgyi feltételeknél mi az, amit az alapító biztosít, mit szükséges az indítónak időszakosan és állandóan biztosítania és mi tartozik a résztvevő felelősségkörébe. 3.3.1. Az infrastrukturális alapfeltételek és információhordozók: Azokat az alapfeltételeket kell rögzíteni, amelyeknek a képzés teljes időtartama alatt rendelkezésre kell állnia. 3.3.2. Informatikai alapfeltételek: Számítógépek, programok, tartozékok megnevezése, amelyek a képzés kivitelezéséhez szükségesek. 3.3.3. A továbbképzés helyszínének meghatározása: A tantermek azon minimális specifikációs feltételeit szükséges megadni ebben a pontban, amelyek biztosítják a továbbképzés kivitelezhetőségét. Szükséges feltüntetni a csoportmegosztásból adódó igényeket, speciális szakképzés esetén fel kell tüntetni a szaktanterem létszámhoz szabott, elvárt berendezéseit. Idetartozik a távoktatási továbbképzésben használható forrásközpont és konzultáció helyigénye is. 3.3.4. Azoknak az eszközöknek, segédanyagoknak és tananyagoknak a megnevezése, amelyeket az alapító biztosít az indító és a résztvevő számára: Ebben a pontban szükséges felsorolni azokat az eszközöket, tananyagot, segédanyagot, amelye(ke)t az alapító bocsát az indító és a résztvevő rendelkezésére. A képzés során a tanulást segítők által használatos nem nyomtatott segédeszközök, nyomtatott taneszközök, amelyeket a tanulást segítő szakemberek a továbbképzés során használnak a különböző foglalkozások keretein belül, illetve saját feladataik összefoglalásaként. A képzés résztvevője által használandó nyomtatott és nem nyomtatott munkaeszközök. 3.3.5. Azoknak az eszközöknek, segédanyagoknak és tananyagoknak a megnevezése, amelyeket az indítónak kell biztosítania a résztvevők számára: Ebben a pontban szükséges megnevezni, hogy az indító milyen tananyagot, taneszközöket, segédanyagokat köteles a résztvevő rendelkezésre bocsátani. 1999/112. szám 3.3.6. Azoknak az eszközöknek a megnevezése, amelyeket a résztvevők biztosítanak: Ebben a pontban azokat az eszközöket szükséges felsorolni, amelyeket a résztvevőnek kell biztosítania ahhoz, hogy a képzésben részt tudjon venni. A kérelemnek tartalmaznia kell a tárgyi feltételek pontos meghatározását és a feltételek biztosításának világos felosztását az alapító, az indító és a résztvevő között.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes